শ্যাম বেনেগাল: দেখুন, এটা কিন্তু শেষ পর্যন্ত বাংলাদেশকেই ডিসাইড করতে হবে। আমি এটা কখনও বলতে পারি না যে বঙ্গবন্ধুকে নিয়ে ছবি বানানোর জন্য আমিই সবচেয়ে সেরা লোক। বরং আমি নিশ্চিত যে বাংলাদেশেও এই কাজের জন্য প্রচুর দক্ষ লোকজন আছেন, তারাও নিশ্চয় সুযোগ পেলে বঙ্গবন্ধুর ওপর এক্সেলেন্ট ফিল্ম বানিয়ে দেখিয়ে দেবেন। কিন্তু ছবিটা শেষ পর্যন্ত কাকে দেওয়া উচিত, তা অনেক ফ্যাক্টরের ওপর নির্ভর করে। আমাদের উপমহাদেশে এগুলো সব সময়ই খুব বিতর্কিত বা স্পর্শকাতর বিষয়, আমি এর বেশি কিছু বলতে চাই না। আমি আবারও বলছি, এই ছবি বানানোর জন্য আমিই সেরা এটা কখনও বলবো না, কিন্তু যখন আমাকে জিজ্ঞেস করা হয়েছে, আমি বলেছি আমি রাজি। ব্যাস, এই পর্যন্ত।